Isovasarahai.
Yksi luonnon kehittyneimmistä pedoista.
Näistä massiivisista haista on vain vähän tietoa.
Vasarahait ovat tulossa lähemmäksi USA:n rannikkoa kuin koskaan.
Poistukaa vedestä.
Tutkijatiimi tekee kaikkensa löytääkseen...
-Vasarahai! -...pyydystääkseen...
Varokaa!
...ja merkitäkseen yhden maailman suurimmista haipedoista.
VALTAVAT VASARAHAIT
Maailmassa on yli viisisataa eri hailajia,
mutta harva niistä on yhtä kiehtova kuin isovasarahai.
Evoluutio on muokannut -
isovasarahaista huippusaalistajan.
Silti tämä voimakas hai on mysteeri tutkijoille.
Evoluutio on muovanut tämän saalistajan ympäristön mukaan.
TRI NEIL HAMMERSCHLAG HAITUTKIMUSLAITOS
Ne ovat erikoistuneita, kehittyneitä ja älykkäitä.
Se on sulavalinjainen ja nopea.
Ne ovat kuin merten Ferrari.
Isovasarahai erottuu jopa niinkin monipuolisessa ryhmässä kuin hait.
Niiden tavaramerkki on vasaranmuotoinen pää,
jota kutsutaan cephalofoiliksi.
HYDRODYNAAMINEN NOSTE
Sen ansiosta hai liikkuu ja saalistaa tehokkaammin.
Kuten kilpa-auton etuosa,
vasara antaa haille nostetta ja ketteryyttä.
Liikuttaessaan cephalofoilia eteen- tai ylöspäin,
tai niiden kääntyessä, uintikorkeus vaihtuu nopeasti.
Kun vasarahai ui nopeasti,
ottaa spurtin tai kääntyy yllättäen,
se liikuttaa cephalofoilia ja nappaa saaliin hetkessä.
Se on uskomatonta.
Koska vasarahain silmät sijaitsevat cephalofoilin päissä,
sillä on lähes 360 asteen näkökenttä.
Koska silmät ovat niin kaukana toisistaan,
voisi ajatella, että edessä on sokeapiste.
mutta uidessaan ne liikuttavat päätään hitaasti,
joten ne näkevät laajalle alueelle.
Liikuttamalla päätään edestakaisin, hai maksimoi näkökenttänsä.
Se mahdollistaa erinomaisen syvyys- ja etäisyysnäön,
jotka ovat keskeisiä saaliin etsinnässä ja pyydystämisessä.
Normaalisti eteenpän uidessa näkökenttä olisi rajoittunut
mutta nyt niillä on erittäin laaja stereo-näkökenttä.
Cephalofoil tarjoaa toisenkin aisteihin liittyvän edun.
Kaikilla hailla on hyvin kehittynyt hajuaisti,
mutta vasarahain sieraimet ovat kaukana toisistaan,
minkä ansiosta ne aistivat saaliin tehokkaammin.
Niiden hajuaisti on erittäin herkkä,
koska niillä on stereohajuaisti.
Liikuttamalla päät puolelta toiselle -
ne pystyvät paikantamaan hajun lähteen tarkemmin.
Niillä on ehkä tehokkain hajunseurantakyky kaikista hailajeista.
Hait ovat partioineet merissä yli 400 miljoonaa vuotta,
paljon ennen dinosauruksia, mutta vasarahait ovat uudehkoja tulokkaita -
20 miljoonan vuoden taustallaan.
Sinä suhteellisen lyhyenä ajanjaksona -
isovasarahaista on kehittynyt huippusaalistaja.
Haitutkija tri Neil Hammerschlag tutkii...
MIEHISTÖ BLUE IGUANA CHARTERS
...suuria saalistajia kuten isovasarahaita.
Vasarahait ovat kiistämättä -
yksi maailman tunnetuimmista lajeista.
Sen tunnistaa heti erityispiirteistään,
mutta lajia on vaikea tutkia.
Sen läheisyyteen pääseminen on haastavaa.
Isovasarahai on käymässä harvinaiseksi,
mutta viime vuosina lämpimät vedet ovat tuoneet ne lähemmäksi rannikoita.
Tri Hammerschlag ja vedenalainen kuvaaja Joe Romeiro -
ovat matkalla Biminisaarille, 80 kilometriä Miamin rannikolta.
BAHAMA
Tavoitteena on mennä veteen kasvotuksin vasarahain kanssa,
joka on yksi maailman suurimmista haipedoista.
Olen nähnyt monta hailajia
JOE ROMEIRO VEDENALAINEN KUVAAJA
sattumalta ja suunnitellusti,
mutta isovasarahaita piti hakemalla hakea.
Meni vuosia päästä näkemään isovasarahai.
Se on kirjaimellisesti haiden yksisarvinen.
BAHAMASIN KANSALLINEN HAIDEN RAUHOITUSALUE
Neil ja Joe saapuvat Biminille uskomattomaan kausitapahtumaan.
Isovasarahait kokoontuvat tänne -
kylmien talvikuukausien aikana.
Bimini on niille ihanteellinen paikka.
Syy voi olla matalikkojen lämmin vesi -
tai saarta ympäröivien laivanhylkyjen metallirungot.
Voimme mennä sinne -
tiettynä vuodenaikana, ja ne ovat siellä.
Mutta rauhoitusalue kattaa 650 000 neliökilometrin alueen,
joten isovasarahain löytämiselle ei ole takuita.
Jos sellaisia löytyy, näiden huippusaalistajien kanssa -
pitää vedessä todella varoa.
Isovasarahaita kannattaa kunnioittaa -
jo sen massiivisen koon takia.
Ne voivat painaa jopa viisisataa kiloa.
Ne voivat vahingoittaa ihmistä valtavalla voimallaan.
Jos niiden kanssa on vedessä,
tulee olla todella varovainen.
Tämä sukellus on vielä vaarallisempi,
koska Biminien vedet ovat täynnä haita,
sitruunahaita, tiikerihaita,
viiksihaita ja härkähaita.
Härkähai on pelottava eläin.
Se on isokokoinen.
Sillä on pienet nappisilmät -
ja suuret, sahalaitaiset hampaat,
jotka pystyvät mihin vain.
Kohdatessani härkähain, olen varovainen.
Eläin voi olla vaarallinen.
Purema voi olla kohtalokas, joten ei kannata yrittää liikaa.
Joe, kuuletko minua, kuitti?
Kuulen hyvin.
Yritän asettautua, odota hetki.
Täällä on upeita viiksihaita.
Lähes välittömästi -
Joe löytää yhden Karibian yleisimmistä haista, viiksihain.
Viiksihait majailevat yleensä merenpohjassa -
odottaen saalistaan.
Voimakkaat leuat ja monirivinen hammaskalusto
murskaa paksunkin kuoren murusiksi.
Ne eivät juuri koskaan hyökkää ihmisten kimppuun.
Täällä on vielä aika rauhallista.
Neil levittää veteen jauhettua kalanruhoa.
Tämä näppärä kikka on kuin soittaisi ruokakelloa lähellä oleville haille.
Etäältä, aivan kantaman ulkopuolelta,
on hai tulossa.
Neil, voitko vahvistaa?
Se on vasarahai!
Mahtavaa!
Niitä tulee kaksi juuri nyt.
Ne tulevat suoraan minua kohti.
Kalanruhojauhe toimi.
Näiden haiden tiedetään haistaneen verta -
ja muuta orgaanista materiaalia yli 400 metrin päästä.
Isovasarahait ovat yksinäisiä metsästäjiä, mutta eivät tänään.
Kolme vasarahaita saartaa Neilin ja Joen.
Kaksi pienempää haita pysyvät etäämmällä -
suuremmasta, dominoivammasta haista.
Nyt alkaa tapahtua.
Tunnelma alkaa tiivistyä.
Vasarahait eivät ole ainoita syömään kutsuttuja.
Tuolta tulee härkähai.
Se tulee tänne päin.
Kaksi härkähaita on tulossa!
Se tulee takaisin.
Härkähait ovat hurjana.
Bahamalla ja Floridassa yleiset härkähait voivat olla aggressiivisia.
Joidenkin tutkijoiden mukaan se johtuu niiden korkeasta testosteronitasosta.
Härkähait ovat hurjana.
Pitäessään silmällä härkähaita -
tiimi menettää näköyhteyden isovasarahaihin.
Vasarahai lähestyy nyt!
Se on liian tuttavallinen, joten Neil and Joe nousevat pintaan.
Se oli hurjaa. Täällä on taatusti paljon haita.
TRI NEIL HAMMERSCHLAG HAITUTKIMUSLAITOS, MIAMI
Oli viiksihaita, härkähaita -
ja todella elinvoimaisia vasarahaita.
Ne vaistoaa ennen kuin ne tulevat lähelle.
Yllätyin miten rohkeasti ne lähestyivät.
Ne tuntuivat jopa kilpailevan siitä.
Niiden isoa kokoa on vaikea hahmottaa,
mutta jo pelkkä pituus on vaikuttava.
On mahtavaa olla tuolla alhaalla niin upeiden eläinten kanssa.
Nämä eläimet ovat uskomattomia.
Ne kommunikoivat kanssamme tavalla...
JOE ROMEIRO VEDENALAINEN ELOKUVAAJA
...josta näkee miten älykkäitä ne ovat,
vain katsomalla niitä silmiin.
Näin mielenkiintoisia käyttäytymiskuvioita.
Ne lähestyvät siististi,
uivat hieman vinottain.
Ne kallistavat kehoaan ja liikkuvat näin,
aivan kuin ne katsoisivat sivuttain -
ja tarkistaisivat tilanteen.
Isovasarahai voi olla jopa neljän metrin pituinen...
PAINO NOIN 500 KG
...ja vasara metrin levyinen.
TIETEELLINEN NIMI SPHYRNA MOKARRAN
Se liikuttaa vasaraansa-
lähestyessään eri tavoin.
Lähellä näkee hyvin -
cephalofoilin hydrodynaamisen edun.
Kuin kilpa-auto mutkaa lähestyessään -
se antaa hain liukua pysyvään asemaan merenpohjan yläpuolelle -
skannaamaan pohjaa saaliista.
Mutta vasarahait eivät ole huippusaalistajia -
pelkästään näkönsä ja hajuaistinsa ansiosta.
Sen vasaran lähempi tarkastelu paljastaa jotain uskomatonta.
Cephalofoilin ala- ja yläpinnalla -
on pieniä sähköisiä tunnistinhuokosia, lorenzinin ampulleja,
joita on laajalla alueella.
Lorenzinin ampullit, haiden kuudes aisti,
on erikoiselin, jonka avulla ne -
havaitsevat pieniä, elävien olentojen lähettämiä sähkökenttiä.
SÄHKÖKENTTÄ
Siinä on tuhansia ampullihuokosia,
jotka tuntevat jopa 15. miljardisosavoltin sähkökentät.
Kaikissa organismeissa on sähkömagneettinen kenttä,
jotka hait havaitsevat lorenzinin ampulleilla.
Kaikilla hailla on se,
mutta isovasarahailla -
ne ovat koko cephalofoilin alueella.
Jos normaali hai käyttää sähköaistiaan -
skannaamaan merenpohjaa kuin pientä taskulamppua,
vasarahailla se on kuin voimakas valokeila.
Kun ne samalla keinuttavat päätään edestakaisin,
ne voivat uida pitkin merenpohjaa -
skannaten laajaa aluetta ja löytävät jopa piiloutuneet saaliit.
Tyypillinen ruskohai voi lipua pitkin merenpohjaa koko päivän saalista etsien,
mutta samassa ajassa -
vasarahai kattaa kaksinkertaisen alueen.
Kaikilla hailla on toinenkin aisti,
joka auttaa niitä saaliin jäljittämisessä, kylkiviiva.
Se koostuu tuhansista hiussoluista kanavissa...
KYLKIVIIVA
...jotka ulottuvat vasarahain kehon molemmille puolile -
päästä pyrstöön.
Kylkiviiva-aisti on erittäin tärkeä näille eläimille -
koska niiden avulla ne tuntevat veden värähtelyt.
Nämä solut tuntevat pienet värähtelyt -
ja hienot paineenvaihtelut haita ympäröivässä vedessä -
antaen niille tietynlaisen tuntoaistin etäältä.
Koska hait tuntevat veden värähtelyt,
ne pystyvät aistimaan saaliin, jota ei näe.
Kaikki tämä tekee vasarahaista -
poikkeuksellisen vahvan saalistajan päivällä,
mutta ne ovat aktiivisia myös yöllä.
Auringon laskettua meren maailma herää eloon.
Pimeyden antama suoja tuo esiin monia saalislajeja,
joita isovasarahait ovat odottamassa.
Neil palaa tiiminsä kanssa sukelluspaikalle -
tällä kertaa yön pimeydessä.
Tämä on vaarallisia.
Yksi suurimmista vaaroista on eksyminen.
Lähdet veneestä -
ja sukellat kohti pimeyttä.
Näkyvyys on huono.
Yöllä kun hait häipyvät näkyviltäsi,
katselet taaksesi miettien, missä ne ovat.
Katselet ylös- ja alaspäin ja tiiraat pimeyteen -
etsiäksesi tietynlaista muotoa ja -
mielikuvituksesi alkaa laukata.
Se voi olla hermojaraastavaa.
Hurjaa on, että haita ei kuule.
Ei ole varjoja, ei tunnetta, ei mitään.
Käännyt vain yhtäkkiä ja se on siinä.
Pitää vain ryhtyä hommiin ja olla valppaana,
koska siellä on muitakin kuin vasarahaita.
Viimeksi oli härkähaita, viiksihaita ja isovasarahaita.
Härkähait ovat aivan omaa luokkaansa.
Tiimi laskeutuu syvyyksiin -
toiveenaan nähdä isovasarahai vaanimassa saalistaan,
mutta heidän pitää varoa vaarallista härkähaita.
Täällä on aavemaista yöllä.
Katso kuinka siisti viiksihai on remoroineen.
Paljon viiksihaita.
Hai on näkyvissä.
Se tulee tänne päin.
Aivan edessäsi, Neil. Katso!
Biminin rannikolla isovasarahaiden tutkijatiimi -
yrittää kuvata tätä metsästäjää vaanimassa saalistaan pimeydessä.
Etäällä juuri valojen ulkopuolella -
näkyy hai.
Näemme vasarahain nyt!
Kuin massiivinen petolintu -
isovasarahai liukuu Neilin ja Joen yläpuolella.
Mahtava ohitus. Se palaa kohta.
Siinä se tulee!
Vasarahailla on erinomainen yönäkö.
Niiden verkkokalvoilla on tiheässä valoreseptorisoluja,
jotka auttavat näkemään heikossa valossa...
TAPPI- JA SAUVARESEPTORIT
...tehden niiden yönäön kymmenkertaiseksi ihmiseen verrattuna.
Vasarahain näkökyky asettaa niiden saaliin huomattavaan alakynteen.
Mikä niiden saalis sitten on?
Jos nämä hait ovat huippuluokan koneita,
niiden täytyy käydä ensiluokkaisella polttoaineella.
Isovasarahain ruokavalioon kuuluvat kalmari,
keihäsrauskut ja äyriäiset kuten tämä suuri erakkorapu.
Vasarahai on hieman aggressiivinen.
Se yrittää rynnätä tänne.
Nyt se nappaa ravun.
Ravulla ei ollut mahdollisuutta.
Vasarahain keihäsmäiset hampaat sopivat juuri tarttumiseen ja lävistämiseen,
ja kuten muilla hailla sen leuat eivät kiinnity pääkalloon,
joten ne voivat napata suuremman saaliin.
Vaikka ravulla kävi huono mäihä,
Neil ja Joe ovat suhteellisen turvassa isovasarahaiden kanssa, kunnes...
Härkähai tulee suoraan minua kohti!
Kaksi härkähaita!
Pimeydestä lähestyy kaksi härkähaita.
Akku taitaa loppua.
Nämä tyypit ovat jättimäisiä edelliseen pariin verrattuna.
Valoni alkaa sammua. Lähdetään ylös.
Loppuvat akut, suuret härkähait ympärillä,
on aika nousta pinnalle.
Neil ja Joe lähtevät vedestä kohti pintaa.
Tuolla alhaalla oli upeaa.
Härkähait tulivat todella lähelle -
ja tönivät meidät pintaan.
Mutta saimme haluamamme. Saimme kuvamateriaalia -
niiden yöelämästä,
jonka toivon lisäävän näiden väärinymmärrettyjen -
ja uhanalaisten petojen suojelua.
Bimini ei ole ainoa paikka, missä on vasarahaita.
Metrisestä nuijahaista kuusimetriseen isovasarahaihin,
maailman trooppisista vesistä -
löytyy yhden eri vasarahailajia.
VASARAHAIKANTA
Costa Ricassa sadat vasarahait -
kokoontuvat Kookossaaren edustalle.
Nämä vasarahait muodostavat suuria naarasparvia.
Parvilla on tärkeä sosiaalinen merkitys.
Suurimmat ja vahvimmat naaraat ovat keskellä,
sillä siellä naaraiden kuuluu olla,
ja urokset tietävät sen.
Ryhmän keskeltä niiden on helppo löytää -
vahvin naaras parittelua varten.
Harvalla hailajilla on yhtä monimutkainen sosiaalinen rakenne.
Tutkijoiden mukaan se johtuu vasarahaiden korkeasta älykkyystasosta -
verrattuna muihin hailajeihin.
Muihin haihin verrattuna -
isovasarahailla ja vasarahailla yleensä -
on suuremmat aivot.
Tämä ehkä mahdollistaa ryhmän sisäisen sosiaalisen vuorovaikutuksen.
Vaikka tällainen ryhmäkäyttäytyminen -
liittyy hailajin tärkeään lisääntymistoimintoon -
ja kannan ylläpitämiseen,
se on myös yksi syy niiden tuhoon.
Kalastusalusten on helppo tulla -
ja pyytää kerralla paljon haita,
koska ne kokoontuvat joukolla.
On arvioitu että vimeisten 30 vuoden aikana Atlantin vasarahaikanta -
on vähentynyt lähes 90 prosenttia.
Pääsyinä tähän ovat haineväkeiton suosio Aasian markkinoilla -
suurten kalastusverkkojen vahinkosaalistukset.
Koska kanta on vähentynyt niin rajusti, tutkijoiden on tärkeämpää kuin ikinä -
löytää ja tutkia näitä haita nopeasti.
Onneksi tri Hammerschlagilla ja hänen tiimillään on siihen tilaisuus.
Merten lämpötilojen viimeaikaiset nousut saavat vasarahait tulemaan -
lähemmäksi USA:n rannikoita kuin koskaan.
Isovasarahaiden aineenvaihdunta -
ja aktiivisuus lisääntyy lämpimämmissä vesissä.
Vasarahaita tavataan -
yhä useammin -
länsirannikolta itärannikolle.
Tulkaa pois vedestä!
Mikä niitä ajaa lähemmäksi rannikkoa?
Tri Hammerschlagilla voi olla siihen vastaus.
-Onko lämpötilamuutoksia? -On.
Päästäkää se takaisin.
Miami-Daden maakunnassa asuu yli 2,6 miljoonaa ihmistä -
ja suurin osa heistä näyttää viihtyvän rannalla.
Mutta harva tajuaa, miten lähellä he ovat useita, uskomattomia hailajeja,
ja todella suuria haita.
-Se tulee teitä kohti! -Tulkaa pois vedestä!
-Siellä on hai. -Tulkaa!
Näihin kuuluu yksi maailman uskomattomimmista lajeista,
isovasarahai.
Haiasiantuntija tri Neil Hammerschlag ja hänen tiiminsä ovat Etelä-Floridassa.
He haluavat etsiä ja merkitä suurikokoisen isovasarahain.
Houkutellakseen valtavia saalistajia -
tiimi käyttää tieteellisesti tutkittua materiaalia ja tekniikkaa.
Käyttämämme metodit ja työkalut on suunniteltu...
TRI NEIL HAMMERSCHLAG, HAITUTKIMUSLAITOS (SRC) MIAMIN YLIOPISTO
auttamaan eläimiä ja vähentämään stressiä.
SHARKTAGGING.COM
Työkalut auttavat tiimiä selvittämään tärkeitä asioita.
Löysimme lämpökameralla jotain uskomatonta.
Cephalofoilin eli vasaran -
lämpötila nousee paljon nopeammin kuin muun kehon.
Uskoaksemme se on erityisominaisuus, jonka ansiosta hait löytävät -
ja saavat helpommin saaliin matalissa ja lämpimissä vesissä.
Käy ilmi, että lorenzinin ampullit,
eli hain sähkömagneettinen aisti, toimii aktiivisemmin lämpimissä vesissä.
LÄMPÖLATAUS
Vasarahait tulevat mataliin vesiin,
alle metrin syvyyteen, alle polven korkeuteen.
Matalat vedet lämpenevät paljon nopeammin kuin ympäröivä vesi -
ja se lämpö lataa cephalofoilia, josta tulee herkempi,
jolloin ne saavat saalista helpommin.
Vuonna 2014 Floridan Gulf Coastilla -
nämä uimarit saivat omakohtaisesti kokea tämän erikoistumisen,
kun he jäivät nälkäisen vasarahain -
ja sen suosikkisaaliin, keihäsrauskun, väliin.
Isovasarahait tunnetaan keihäsrauskun metsästäjinä -
ja keihäsrauskut pitävät matalista, lämpimistä vesistä.
Se ei ole helppo saalis.
Ne ovat taitavia liikkumaan, joten ne pelastuvat usein saalistajilta.
Vasarahait puolestaan pystyvät nopeisiin spurtteihin,
joilla ne saavat saaliinsa kiinni.
-Se tulee teitä kohti. -Tulkaa pois vedestä.
Mutta vasarahait maksavat kovan hinnan näistä turbolähdöistä.
Toipumiseen tarvitaan paljon aikaa.
Vasarahailta kuluu paljon energiaa ja voimaa näihin lyhyisiin spurtteihin.
Kuten gepardit jotka voivat juosta todella kovaa,
ne kerryttävät paljon laktaattia vereensä.
Se on vähän kuin maitohappo ihmisillä kun me harjoittelemme.
Nämä muutokset vasarahaiden verenkemiassa pakottavat ne hidastamaan kaiken liikkeen.
Se tekee ne alttiiksi ja haavoittuviksi matalassa lämpimässä vedessä,
missä on paljon vähemmän happea kuin syvemmissä, viileämmissä vesissä.
Meillä on todisteita siitä, että saalistuksen jälkeen -
sen sijaan että ne käyttäisivät energiaa -
hapellisen veden suodattamiseen kidusten läpi,
ne asettuvat virtaan antaen veden virrata -
kidustensa läpi säästäen omaa energiaansa,
vähentäen laktaattia ja auttaen niitä tuulettumaan.
Tämä on erikoinen kyky -
eläimelle, joka elää näissä lämpimissä vesissä.
Tiimi saapuu haita kuhiseville vesille kilometrin päähän Miamin rannikosta.
Jos tiimi pystyy asettamaan satelliittipaikantimen isovasarahaille,
se kerää haista äärimmäisen tärkeää tietoa.
Tutkimme haiden liikkeitä ja elinalueiden laajuutta -
oppiaksemme lisää niiden asemasta ekosysteemissä,
ja sitä miten voimme paremmin suojella niitä tarvitsevia lajeja.
He ottavat myös verinäytteitä kultakin hailta,
päästäkseen selville niiden ruokailuttotumuksista -
ja immuunijärjestelmästä.
Mutta isovasarahain pyydystäminen ja merkitseminen ei ole helppoa.
Tiimin jokaisella jäsenellä on tietty tehtävä.
Toimimme kuin kilpa-auton varikkomiehistö.
Auto tulee sisään, ja jokainen tekee tehtävänsä,
jotta auto voi jatkaa mahdollisimman nopeasti.
Houkutellakseen näitä valtavia haita -
tiimi heittää syötillisiä kellukeköysiä tutkimusaluksen perästä.
Käytämme pyöreitä koukkuja.
Ne tekevät pinnallisen haavan, joka paranee muutamassa päivässä.
Sen voi helposti katkaista.
Nämä eläimet ovat niin vahvoja,
että ne voivat katkaista koukut.
Köydenvedossa tulee olla tarkkana.
Hai halutaan tuoda lähelle alusta -
ilman liiallista vastarintaa,
suoristamatta koukkua.
Haluamme myös toimia nopeasti, jottei se stressaannu.
Syöttien pyytäessä,
tiimi kerää kellukeköydet tarkistaakseen, onko niihin jäänyt yhtään saalistajaa.
Köyden kiristyessä ei voi tietää, mitä sen päässä on.
Odottakaa, siellä on hai.
Lasketaan alusta vesille.
HAITUTKIMUS
Olkaa valppaina, se on hai.
Varokaa! Katsokaa pyrstöä.
Se tuntuu lähes sidotulta,
mutta valmistellaan köysi varmuudeksi.
Tarkkailkaa painoa! Kenen vastuulla se on?
Se on suurikokoinen sitruunahai.
Se on vilkas. Olkaa varovaisia.
Varokaa niitä hampaita!
Odottakaa.
-Sitruunahai tarttui syöttiin. -Hai on kiinni.
Aikaa ei ole paljon...
Laskekaa alusta.
...sekä tutkimustiimin että hain turvallisuuden takia.
Hai kiristää.
Olkaa varovaisia tämän hain kanssa.
Ennen kuin he tuovat sitruunahain alustalle,
heidän pitää lassota se köydellä jakaakseen sen painon turvallisesti.
Hyvä.
Varokaa hampaita!
Olkaa varovaisia, ne ovat äksyjä.
-Ne ovat todella äksyjä. -Silmukassa on.
Kiristä! Juuri noin! Hyvä.
Olkaa varovaisia.
Pumppu pitää saada sen suuhun nopeasti.
Pumppu huuhtelee vettä sen kiduksiin,
jotta se pystyy hengittämään veden ulkopuolella.
Yksi, kaksi, kolme.
-Yksi, kaksi, kolme. -Kolme.
Pysäyttäkää.
Hyvä on.
Kello alkaa tikittää heti kun se on veneessä,
ja pitää tietää tarkasti, mitä tehdä.
Otamme eri mittoja.
-Kaksi, kaksi, kolme FL. -Kaksi, kaksi, kolme FL.
Otamme näytteitä ja laitamme tunnistimen.
Vaikka se voi näyttää rajulta, metodimme ovat hellävaraisia.
Ne ovat eläinten hyvinvointikomiteoiden hyväksymiä -
ja toimintamme on suunniteltu minimoimaan stressiä ja edistämään selviytymistä.
Tavoitteena on kerätä tietoa näiden eläinten hyväksi.
Tämä on urospuolinen sitruunahai.
Sitä kutsutaan sitruunahaiksi sen kultaisen värin takia.
Kaunis eläin.
Sitruunahaita löytyy yleisesti -
USA:n kaakkoisosista ja Karibian vesiltä.
Vuosien aikana on ollut jokunen provosoimaton hyökkäys ihmisiä kohti,
mutta ilman kuolemantapauksia.
Ne käyttävät kaarevia hampaitaan napatakseen suosikkiherkkujaan,
pieniä, liukkaita kaloja.
Sitruunahait ovat sosiaalisia, ja uivat pienissä ryhmissä,
mutta täällä alustalla -
nämä tukevat, voimakkaat hait näyttävät happaman nimensä puolen.
Tätä eläintä on vaikea käsitellä.
Ne ovat ärhäköitä.
Tarkkana vapauttamisessa. Nämä yrittävät...
-Hyvä on. -...näykkäistä.
Yksi, kaksi, kolme. Varokaa jos se palaa.
Hyvin tehty kaikilta.
Jokaisesta haista saadaan arvokasta tietoa,
mutta tiimi jatkaa isovasarahain etsimistä.
Satelliittitunnistimista saamamme tiedot ovat tärkeitä -
niiden suojelutoiminnan jatkumiseksi ja kannan elvyttämiseksi.
Kuusi vuotta sitten -
tri Hammerschlag saavutti virstanpylvään -
isovasarahaitutkimuksessa satelliittitunnistimien avulla.
Aiemmin isovasarahaiden -
ajateltiin olevan trooppisia tai subtrooppisia.
Saatuamme tietoa seurannasta -
näimme niiden liikkuvan kohti lauhkeita vesiä -
ja paljon laajemmilla alueilla kuin oli oletettu.
MIAMI, FLORIDA - VASARAHAIDEN VAELLUS ITÄINEN RANNIKKO
Vuonna 2010 hän seurasi isovasarahaita Koillis-Floridasta -
500 kilometrin päähän New Jerseyn rannikolta,
paljon pohjoisemmaksi itärannikkoa kuin koskaan ennen.
Olemme huomanneet, että isovasarahait -
viettävät paljon aikaa avoimella merellä -
eikä lainsäädäntö koske niitä alueta.
Kalastusalukset käyttävät tilannetta hyväkseen -
ja tulevat pyytämään haita, jotka joutuvat riiston kohteeksi.
Aluksella Neil ja hänen tiiminsä pyydystävät toisen hain,
mutta onko se heidän etsimänsä isovasarahai?
Se on viiksihai.
Viiksihait ovat erittäin vahvoja, mutta säyseitä.
Tämä on naaraspuolinen viiksihai. Onpa kaunis eläin.
Sen ihoa kutsutaan ihon hampaiksi, mikä tarkoittaa hammasihoa.
Todella siistiä, kuin mukulakiveä.
Viiksihait ovat todella vahvoja eläimiä.
Näkee kuinka lihaksikkaita ne ovat.
Kuten tämä kala sai oppia,
kun viiksihai lukitsee leukansa saaliinsa ympärille, ei ole pakotietä.
Pienistä hampaista huolimatta -
voimakas viiksihai hakkaa kalaa merenpohjaa vastaan kukistaen sen -
ja lopulta nielee sen kokonaisena.
Tiimi nauttii mahdollisuudesta olla näin lähellä lihaksikasta saalistajaa.
-Saimme verta. -Hyvin tehty.
Hyvin tehty, Jake.
Seuraavaksi tiimi onnistuu merkitsemään härkähain.
Yksi, kaksi, kolme. Se on isokokoinen naaras.
Katsokaa sen vatsan kokoa.
Se on luultavasti tiineenä.
Nämä ovat hiljattain tapahtuneen parittelun jälkiä.
Härkähai on diadrominen hai,
eli se voi elää sekä suolaisessa että makeassa vedessä.
Härkähaita on tavattu Mississippi-joesta -
Illinoisin osavaltiosta.
SUKELTAJAN PARATIISI
Neilin tiimille haita kuhisevat -
Miamin rannikot ovat maineensa veroisia.
He merkitsevät hain toisensa jälkeen,
muttei vieläkään isovasarahaita,
ja aika on käymässä vähiin.
-Vasarahai! -Jes, beibi! Vasarahai!
Valmistellaan satelliittitunniste, alusta ja lämpökamera.
Vihdoinkin tiimin kova työ palkitaan. Se on isovasarahai.
Se on ollut pitkään köyden päässä,
joten toimitaan nopeasti.
Vasarahait stressaantuvat helposti taistellessaan kalastussiimassa,
koska ne käyttävät paljon energiaa ja voimaa lyhyessä ajassa.
Yritämme toimia mahdollisimman nopeasti, jotta hai voi jatkaa matkaansa.
Valmistaudu, Robbie.
-Hyvin tehty, Jakie. -Vedä se tänne.
Voimakkaan saalistajan kelaaminen veneelle ei ole helppoa.
Varo sen sätkimistä.
Anna se...
Varo, ettei se karkaa veneestä.
Neil pelkää, että hai menee veneen alle,
minne siima voi tarttua kiinni.
Se yrittää paeta.
Autan sen kelaamisessa.
Selvä, päästä irti.
Valmiina, Robbie.
Juu.
-Oletko sen yläpuolella? -Olen.
Hai menee veneen alle.
Neil ei pysty laittamaan turvaköyttä sen pään ympärille.
Selvä, Mike, Michael! Tule!
Aikaa ei ole paljon,
joten tri Hammerschlag pyytää turvallisuussukeltaja Mike Blackia avuksi.
Laitatko tuon cephalofoilin ympärille?
Varmistaakseen hain turvallisuuden -
Black ottaa köyden ja yrittää uutta temppua.
Turvallisuussukeltaja Mike Black yrittää lassota isovasarahain -
käärimällä köyden vasarahain cephalofoilille.
Näin tiimi pystyisi kelaamaan hain -
alustalle sen merkitsemiseksi.
Varovasti, varokaa!
Hienoa! Hyvin tehty!
Tiimi onnistui.
Tuokaa pumppu.
Nyt heillä on muutama minuutti -
suorittaa testit ja kiinnittää satelliittipaikannin.
Yksi, kaksi, kolme. Kääntäkää se ympäri.
Vetäkää se alustalle.
Hyvä! Näyttää aikuiselta uroshailta.
Seurantanumero 00072.
Tiimi kiiruhtaa ottamaan mittoja -
ja verinäytteitä sekä antamaan vitamiineja.
Tämä laitetaan kahden selkäevän väliin.
Näytämme sinulle.
Jake! Annan tämän sinulle.
Pitäkää kiirettä.
Pyrstön pituus on 90 senttimetriä.
Anna vitamiinit.
FL 209.
Miten nopeita olemme? Skalpeli.
Kiinnitän tunnistimen.
Tri Hammerschlag tekee tarvittavat toimet kiinnittääkseen satelliittitunnistimen.
Voitko antaa mitan?
Tiimi tekee lopulliset mittaukset ja ottaa verinäytteen.
Tulen etupuolelle, jotta...
Tuo on hyvä merkki. Siirtykää mahdollisimman kauas siitä.
Kuvaa vasaraa ja kehoa.
Dokumentoituaan hain lämpöprofiilia -
lämpökameralla...
-Valmiina? -...se pääsee vapaaksi.
Aloitetaan vapauttaminen.
Läimäytän sitä pyrstölle.
Älkää pidätelkö sitä.
Antaa mennä.
Operaatio onnistui.
Olipa mahtava juttu.
Hyvin toimittu, kaikki!
Hai palasi kotiinsa.
Laitoimme juuri satelliittitunnistimen isovasarahaille.
Upea uros, ui vahvasti ja lähettää juuri nyt tietoja.
Voimme seurata tuota haita ja sen liikkumista joka päivä.
Saimme paljon tärkeää tietoa, erilaisia mittoja,
kudosnäytteitä sekä verinäytteen,
joka on meille tutkijoille kullan arvoinen.
Se antaa meille arvokasta tietoa niiden ruokailutavoista -
ja lisääntymisestä, joten se on todella arvokas.
Saimme upeaa lämpökuvaa sen cephalofoilista ja kehosta.
Kaikki meni nappiin, ei olisi voinut mennä paremmin.
Mahtavaa tiimityötä.
Kuukautta myöhemmin isovasarahai tulee pintaan Meksikonlahden itäosissa.
MIAMI, FLORIDA
Sen jälkeen hai on matkannut lähes 800 kilometriä pitkin rannikkoa -
ja jatkaa vaeltamista ja metsästämistä -
Floridan rannikon matalissa ja lämpimissä vesissä.
Satelliittitunniste jatkaa seurantatietojen toimittamista.
Neil ja hänen tiiminsä toivoo näiden tietojen auttavan -
ymmärtämään paremmin isovasarahaiden vaelluskäyttäytymistä.
Tutkimus valaisee salaperäisten ja erikoistuneiden saalistajien -
käyttäytymistä,
niin että ne voivat jatkaa -
hämmästyttämistä, kehittymistä ja kukoistusta toiset 20 miljoonaa vuotta.
Tekstitys: Jaana Anneli Moilanen